 Nehemaya 4  O wee ruo na, ozugbo Sanbalat nụrụ na anyị na-ewughachi mgbidi ahụ, iwe were ya, ọnụma jukwara ya obi, o wee na-akwa ndị Juu emo.O wee malite ikwu nihu ụmụnne ya na ìgwè ndị agha Sameria, ee, ọ malitere ikwu, sị: Gịnị ka ndị Juu a na-enweghị ume na-eme? Hà ga-arụ ihe a nonwe ha? Hà ga-achụ àjà? Hà ga-ewucha ya notu ụbọchị? Hà ga-esi ná mkpọmkpọ ihe a wepụtasịa nkume dị mma, ebe ọ bụ na a gbaala ha ọkụ?Tobaya onye Amọn nọkwa ya nakụkụ, o wee sị: Ọbụna ihe a ha na-ewu, ọ bụrụ na nkịta ọhịa amagoro ya, ọ ghaghị ịkwatu mgbidi ya e ji nkume wuo.Chineke anyị, biko, nụrụ, nihi na anyị aghọwo ndị a na-elelị; mee ka ha jiri isi ha buru nkọcha ha, meekwa ka e meso ha dị ka ihe a kwatara nagha, ka ha ghọọkwa ndị a dọọrọ nagha laa nala ọzọ.Ekpuchikwala njehie ha na mmehie ha nihu gị. Ka a ghara ihichapụ ya ehichapụ, nihi na ha emewo ndị na-ewu mgbidi a ihe ọjọọ.Anyị wee na-ewu mgbidi ahụ, e wee jikọta mgbidi ahụ dum ọnụ ruo ọkara ịdị elu ya, ndị anyị nọkwa na-enwe obi ịrụ ọrụ.O wee ruo na, ozugbo Sanbalat na Tobaya na ndị Arebia na ndị Amọn na ndị Ashdọd nụrụ na ọrụ ịrụzi mgbidi Jeruselem agawo nihu, nihi na a malitewo imechi oghere ndị dị na ya, oké iwe were ha.Ha niile wee malite ịgba izu ịbịa buso Jeruselem agha wee kpatara m nsogbu.Ma anyị kpekuru Chineke anyị ekpere ma debe ndị nche ka ha na-eche nche ehihie na abalị nihi ha.Juda wee malite ịsị: Ike agwụwo onye na-ebu ibu arọ, ma e nwere mkpọmkpọ ihe dị ukwuu; anyị onwe anyị enweghịkwa ike ịga nihu iwu mgbidi a.Ndị na-emegide anyị nọkwa na-asị: Ha agaghị ama, ha agaghịkwa ahụ anyị ruo mgbe anyị batara netiti ha, anyị ga-egbukwa ha wee kwụsị ọrụ ahụ.O wee ruo na, mgbe ọ bụla ndị Juu bi ha nso batara, ha na-agwa anyị ugboro iri, sị: Ha ga-esi nebe niile anyị bi gbagote, ya bụ, nebe unu ga-alọghachi.M wee debe ndị ikom nebe dị iche iche kasị ala nazụ mgbidi ahụ, nebe sara mbara, m wee debe ndị mmadụ nebe ahụ, nezinụlọ nezinụlọ, ha ji mma agha ha, ube ha na ụta ha.Mgbe m hụrụ na ha na-atụ egwu, m biliri ozugbo gwa ndị a ma ama na ndị osote onye na-achị achị na ndị ọzọ, sị: Unu atụla egwu nihi ha. Chetanụ Jehova bụ Onye dị ukwuu na Onye dị egwu; buoronụ ụmụnne unu agha, tinyere ụmụ unu ndị ikom na ụmụ unu ndị inyom, ndị nwunye unu na ebe obibi unu.O wee ruo na ozugbo ndị iro anyị nụrụ na anyị amatawo ihe ha na-eme, na ezi Chineke emebiwo atụmatụ ha, na anyị niile agaghachiwokwa na mgbidi ahụ, onye ọ bụla nihu ọrụ ya,ee, o wee ruo na malite nụbọchị ahụ gaa nihu, ọkara nime ụmụ okorobịa m nọ na-arụsi ọrụ ike nọrụ ahụ, ọkara ha ejiri ube, ọta na ụta, yirikwa uwe agha; ndị isi nọkwa na-akwado ụlọ Juda dum.Onye ọ bụla nime ndị na-ewu mgbidi ahụ na ndị ọrụ bụ ndị na-ebu ibu dị arọ ji otu aka na-arụsi ọrụ ike ma jiri aka nke ọzọ jide ngwá agha.Onye ọ bụla nime ndị na-ewu mgbidi ahụ kekwara mma agha núkwù, ka ha nọ nọrụ; onye ga-afụ opi nọkwa m nakụkụ.M wee gwa ndị a ma ama na ndị osote onye na-achị achị na ndị ọzọ, sị: Ọrụ a ga-arụ buru ibu, dịkwa ukwuu, anyị gbasakwara nelu mgbidi a, nọrọkwa ibe anyị nebe dị anya.Nebe unu nụrụ ụda opi, nebe ahụ anyị nọ ka unu ga-ezukọta. Chineke anyị ga-eburu anyị agha.Ka anyị nọ na-arụ ọrụ ahụ, ọkara nke ọzọ ji ube, malite mgbe chi bọrọ ruo mgbe kpakpando pụtara.Noge ahụkwa, m gwara ndị ọrụ ahụ, sị: Ka ndị ikom ahụ nọbọọ chi na Jeruselem, onye nke ọ bụla na onye na-ejere ya ozi, ha ga-abụkwara anyị ndị nche nabalị na ndị ọrụ nehihie.Mụ na ụmụnne m na ndị na-ejere m ozi na ndị na-eche nche, bụ ndị nọ m nazụ, eyipụghị uwe anyị, onye nke ọ bụla ji ngwá agha ya naka nri. 